**Програма "Хоризонт 2020"**

*„Хоризонт 2020“ е отворена за всички. По „Хоризонт 2020“ има* *само един набор от опростени правила и процедури, които да се* *следват. Това означава, че участниците могат да се фокусират* *към това, което е наистина важно: Научни изследвания, иновации и резултати.* *Този фокусиран подход гарантира бързото стартиране на нови* *проекти — и по-бързо постигане на резултати.* *Правилата са изготвени така, че да гарантират справедливост, да защитават участниците и да осигуряват правилното* *изразходване на публични средства.*

**Кой може да кандидатства**

За стандартни научноизследователски проекти — обединения от поне три юридически лица. Всяко лице трябва да е установено в държава членка на ЕС или в асоциирана държава.

За други програми — Европейски научноизследователски съвет (ERC), Инструмент за МСП, съфинансиране на покани за участие или програми на националния или обществения сектор, координиране и подкрепа, обучение и мобилност  — минималното условие за участие е едно юридическо лице, установено в държава членка или в асоциирана държава.

Може да бъдат наложени допълнителни условия. Проверете работната програма за подробна информация.

**Какво се финансира**

**Научни и иновативни действия. Кой?** Обединения от партньори от различни държави, промишлени отрасли и учени.

**Иновативни дейности. Кой?** Обединения от партньори от различни държави, промишлени отрасли и учени.

**Действия за координиране и подкрепа. Кой?**Отделни субекти или обединения от партньори от различни държави, промишлени отрасли и учени.

**Субсидии за изследвания на границата на научното познание — Европейски научноизследователски съвет. Кой?** ERC финансира изтъкнати млади, прохождащи изследователи, вече независими изследователи и старши ръководители на изследвания. Изследователите могат да са с различна националност и техните проекти могат да бъдат от всяка научноизследователска област.

**Подкрепа за обучение и кариерно развитие — действия по инициативата „Мария Склодовска-Кюрѝ“. Кой?** Прохождащи изследователи или опитни изследователи (от всяка националност), технически персонал, национални/регионални програми за изследователска мобилност.

**Инструмент за МСП. Кой?** До участие се допускат само МСП. Едно самостоятелно МСП или консорциум от МСП, установени в ЕС или в асоциирана държава.

**Директен път към иновации. Кой?** Промишлени предприятия, включително МСП, с най-малко трима и най-много петима партньори и максимален принос от ЕС в размер на 3 млн. евро за проект.

**Отворени конкурси за набиране на проекти предложения по програма "Хоризонт 2020".** <http://horizon2020.mon.bg/?go=page&pageId=43>